open-index/open-wikipedia-markdown huggingface dataset:
לימור פרידמן

**לימור פרידמן** (נולדה ב-30 בינואר 1968) היא מתעמלת עבר ישראלית, 3 פעמים ברציפות אלופת ישראל (1981–1983) אשר ייצגה את ישראל באולימפיאדת לוס אנג'לס 1984.

## קריירה
בנובמבר 1982, פרידמן השתתפה בטורניר "הגביע הדרום אפריקאי" (South African Cup) שנערך בקייפטאון וסיימה במקום השישי בתחרות הקרב-רב. 

פרידמן השתתפה באולימפיאדת לוס אנג'לס 1984 לאחר שהצליחה להשיג את הקריטריון האולימפי. בתחרות הקרב-רב וסיימה במקום ה-65. היא התחרתה גם בתרגילי הקרקע, קפיצות, מקבילים מדורגים וקורה. בתרגיל הקרקע היא סיימה במקום ה-64, בתרגיל הקפיצות היא סיימה במקום ה-59, בתרגיל המקבילים המדורגים היא סיימה במקום ה-64 ובתרגיל הקורה היא סיימה במקום ה-65.

במהלך הקריירה היא התאמנה תחת הדרכתה של המאמנת זהבה זיסמן. לאחר פרישתה היא התמקצעה כמורה לחינוך גופני.

## קישורים חיצוניים

* 

## הערות שוליים

קטגוריה:מתעמלות אולימפיות ישראליות
קטגוריה:אלופות ישראל בהתעמלות
קטגוריה:משתתפות ישראליות באולימפיאדת לוס אנג'לס (1984)
קטגוריה:ישראליות שנולדו ב-1968
קטגוריה:ישראלים שנולדו ב-1968
אאודי פרונט

**אאודי פרונט** (בגרמנית: **Audi Front**) היא מכונית סלון מתוצרת אאודי במפעל "Horch" , בחברת האם Union AG  אשר יוצרה בין השנים 1933–1938 בגרמניה.

## דגמים

* "Audi Front UW 220" - יוצר בין השנים 1933-1934, בשנת 1933 יוצרו 704 יחידות, בשנת 1934 יוצרו 113 יחידות.
* "Audi Front UW 225" - יוצר בין השנים 1935-1938.

### תצורות
* קבריולה - 2 דלתות.
* מכונית סלון - 4 דלתות.

## "אאודי פרונט"
* בשנת 1932, אוחדו אאודי, DKW , הורך  וונדראר  לחברה אחת - AG Auto Union .
* דגמי "אאודי פרונט" היו הדגמים הראשונים שיוצרו באירופה, שהיו בעלי הנעה קדמית הורכבו בהם מנועי 6 צילינדרים.
* מנוע קדמי.
* מנוע בנזין.
* 5 נוסעים (בדגם 4 דלתות).
* דלתות קדמיות - "דלתות התאבדות" (ציר תנועת פתיחת הדלת מנוגד לציר הנסיעה).
* יוצרו 4,403 יחידות.

## תמונות

קובץ:Парад невест 538.JPG | "אאודי פרונט"
קובץ:Парад невест 537.JPG | "אאודי פרונט"
קובץ:Парад невест 495.JPG | "אאודי פרונט"
קובץ:Audi Front 225 (Horch Museum).jpg | "אאודי פרונט" דגם "UW 225"
קובץ:Парад невест 494.JPG | "אאודי פרונט" - מבט ללוח מחוונים
קובץ:August-Horch-Museum 04.JPG | "אאודי פרונט"
קובץ:Audi UW 8-40 PS.jpg | "אאודי פרונט"
קובץ:Audi Front 225.JPG | "אאודי פרונט" דגם "UW 225"


## ראו גם
* אאודי
* אאודי סוג C
* אאודי 920

## קישורים חיצוניים

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1933
קטגוריה:כלי רכב גרמניים
פ
קטגוריה:רכבי Auto Union AG
מנואל סאגר

**מנואל סאגר** (בגרמנית: **Manuel Sager**; נולד בשנת 1955) הוא דיפלומט שווייצרי שכיהן כשגריר שווייץ בארצות הברית.

## ביוגרפיה
סאגר נולד בקנטון ארגאו, הוא סיים את הדוקטורט שלו במשפטים באוניברסיטת ציריך, לאחר מכן ביצע לימודי פוסט-דוקטורט בבית הספר למשפטים של אוניברסיטת דיוק.

הוא עבד כעורך למספר חברות בארצות הברית.

ב-1988 החל לעבוד במשרד החוץ השווייצרי ועבד על תקן דיפלומט בהכשרה באתונה. שימש כסגן הקונסול השווייצרי בניו יורק מ-1995 ועד 1999. סאגר עבד בשגרירות השווייצרית בוושינגטון הבירה בתפקיד בתחום התקשורת בשנים 1999–2001. בין השנים 2001–2002 עמד מנואל סאגר בראש המשרד לתיאום עניינים הומניטריים בין-לאומיים בדירקטוריון המשפט הבין-לאומי, ולאחר מכן ראש אגף במשרד החוץ. משנת 2003, הוא היה ראש מידע במשרד הפדרלי לענייני כלכלה.

מ-2005 ועד 2008 שימש בתפקיד ניהולי בבנק האירופאי לשיקום ולפיתוח בלונדון.

ב-2010 מונה לשגריר שווייץ בארצות הברית ובשנת 2014 הוחלף על ידי מרטין דהינדן.

## קישורים חיצוניים

* 
* 
* 
* 


## הערות שוליים

קטגוריה:בעלי תואר דוקטור מאוניברסיטת ציריך
קטגוריה:שגרירי שווייץ בארצות הברית
קטגוריה:שווייצרים שנולדו ב-1955
שייב (הונגריה)

**שייב** (בהונגרית: **Selyeb**) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית שייב קטנה משמעותית בשנים האחרונות, מ-510 תושבים בשנת 1990 עד 429 תושבים בשנת 2018 (ירידה של כ-15%).

## יהודי שייב
בשייב חיו מעט יהודים ובמקום קיימים שרידים של מצבות יהודיות.

ייתכן ובזמן השואה יהודים גורשו לכפר

## קישורים חיצוניים

* 
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
דקרן אדום

**דקרן אדום** (שם מדעי: *Cephalopholis miniata*) הוא מין של דג טורף ממשפחת הדקריים המצוי בשוניות אלמוגים בימים הטרופיים ברחבי האזור האינדו-פסיפי שבין דרום אפריקה לאיי ליין. הוא מצוי גם בים סוף ובמפרץ אילת. הוא מצוי בעומק 2-150 מטרים.

הדקרן הוא מין בינוני במשפחתו ומגיע עד לאורך 50 ס"מ. צבעו אדום-כתום עז עם נקודות כחולות לאורכו. הדג בעל זנב רחב העוזר לו להתפרץ קדימה לעבר טרף, סנפירי חזה קטנים והוא בעל פה פעור גדול מלא שיניים חדות. על גבו ישנם סנפירים קוצניים העוזרים לו נגד טורפים.

הדקר אורב בין האלמוגים של השונית וממתין לטרף לא זהיר של דגים קטנים וסרטנים ואז עט ובולע אותם. בדרך כלל הוא חי בבדידות אך בעונת הרבייה יימצאו שניים או אף יותר יחדיו.

## קישורים חיצוניים

## הערות שוליים

[ממוזער|מרכז|340px|דקרן ב[שונית המחסום הגדולה.]]

קטגוריה:בעלי חיים שתוארו ב-1775
קטגוריה:טקסונים שתוארו בידי פטר פורסקל
קטגוריה:דקרים
קטגוריה:דגים במפרץ אילת
מרים קארה

**מרים קארה** (נולדה ב-3 בדצמבר 1938) היא מתעמלת עבר ישראלית אשר ייצגה את ישראל באולימפיאדת רומא (1960) ובשתי אליפויות עולם (פראג 1962 ודורטמונד 1966).

## קריירה
שלושה שבועות לפני אולימפיאדת רומא (1960) נפצעה קארה בתאונת דרכים ברומא יחד עם חברותיה המתעמלות אך בסופו של דבר היא השתתפה במשחקים וסיימה במקום 86 בתחרות הקרב רב בתוצאה של 67.165 נקודות. נוסף לכך, היא סיימה במקום 68 בתרגיל על מקבילים המדורגים, במקום 83 בתרגיל הקרקע, במקום 84 בתרגיל הקורה ובמקום 108 בתרגיל הקפיצות.

באליפות העולם שנערכה בפראג, צ'כוסלובקיה בשנת 1962 סיימה קארה בתחרות הקבוצתית במקום 15 ובתחרות הקרב רב אישי היא סיימה במקום 83 בתוצאה של 70.398 נקודות.

באליפות העולם שנערכה בדורטמונד, גרמניה בשנת 1966 סיימה קארה בתחרות הקבוצתית במקום 16 ובתחרות הקרב רב אישי היא סיימה במקום 103 בתוצאה של 68.064 נקודות.

## קישורים חיצוניים

## הערות שוליים

קטגוריה:מתעמלות ישראליות
קטגוריה:מתעמלות אולימפיות ישראליות
קטגוריה:משתתפים ישראלים באולימפיאדת רומא (1960)
קטגוריה:אתלטיות באולימפיאדת רומא (1960)
קטגוריה:ישראליות שנולדו ב-1938
קטגוריה:ישראלים שנולדו ב-1938
ונדרר W24

**ונדרר W24** (בגרמנית: **Wanderer W24**) היא מכונית משפחתית מתוצרת יצרנית הרכב הגרמנית **[[ונדרר]]**, חברת בת של **Auto Union AG**  אשר יוצרה בגרמניה.

## דגמים

* 2 דלתות - סלון.
* 4 דלתות - סלון.
* 2 דלתות, 4 נוסעים - קבריולה.
* 2 דלתות, 2 נוסעים - קבריולה.

## "וונדראר W24"
* מנוע קדמי.
* מנוע בנזין.
* מנוע קירור מים.
* סוג הנעה: הנעה אחורית.
* מערכת חשמל - 6 וולט.
* רדיוס סיבוב - 4.5 מטר.

## תמונות

קובץ:Wanderer W24 red.jpg | "וונדראר W24", דגם 4 דלתות
קובץ:Berlin Muzeum Techniki 22.jpg  | "וונדראר W24"
קובץ:Wanderer W24 1939.jpg | "וונדראר W24", שנת 1939, דגם 2 דלתות
קובץ:Netaji Subhash Chandra Bose's Car's Front View.jpg | "וונדראר W24"
קובץ:Wanderer W24C Cabriolet 1937 (7428774944).jpg | "וונדראר W24", שנת 1937, דגם קבריולה
קובץ:Wanderer W24C Cabriolet 1937 (7428774870).jpg | "וונדראר W24", שנת 1937, דגם קבריולה
קובץ:Wanderer W24 interior.jpg | "וונדראר W24", דגם קבריולה

## ראו גם
* וונדראר W21
* וונדראר W22

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1937
קטגוריה:כלי רכב גרמניים
קטגוריה:רכבי Auto Union AG
מישל לארוק

**מישל לארוק** (בצרפתית: **Michèle Laroque**; נולדה ב-15 ביוני 1960) היא שחקנית וקומיקאית צרפתייה.

## ביוגרפיה
לארוק נולדה בניס, היא בתם של רקדנית וכנרית רומנייה שברחה מרומניה לצרפת בתקופת שלטונו הקומוניסטי של גאורגה גאורגיו-דז' ושל איש נדל"ן.

היא למדה כלכלה ואנגלית באוניברסיטת ניס ובאותה תקופה גם לקחה שיעורי קומדיה באנטיב, לאחר מכן גם הלכה ללמוד באוסטין שבטקסס.

היא הופיעה לראשונה בטלוויזיה בתוכנית ההומוריסטית "La Classe" בערוץ France 3 ב-1988, ובשנה אחר כך הופיעה לראשונה בקולנוע בסרט "Suivez cet avion". בסרט "Le Mari de la coiffeuse" מ-1990 שהיה מועמד לפרס באפט"א לקולנוע בקטגוריית הסרט הזר הטוב ביותר שיחקה תפקיד קטן. ב-1993 גילמה את הדוכסית אן ז'נבייב דה בורבון-קונדה בסרט "Louis, enfant roi" על חייו של לואי הארבעה עשר, מלך צרפת. ב-1995 שיחקה בסרט נלי ומר ארנו. ב-1996 שיחקה בסרט "Le Plus Beau Métier du monde" שהוצג בפסטיבל הסרטים הבין-לאומי במוסקבה.

היא הייתה מועמדת פעמיים לפרס סזאר ב-1992 וב-1996.

ב-2002 דיבבה את קפטן אמיליה בדיבוב הצרפתי של הסרט "כוכב המטמון". ב-2019 שיחקה בתפקיד הראשי בקומדיה "תנו לפרוש בשקט".

בשנת 2025 שיחקה בסרט הקומדיה "ירח דבש עם אימא'לה" בתפקיד הראשי של לילי. ביולי 2025 נטפליקס הודיעה על צירופה לעונה החמישית של "אמילי בפריז" בה תגלם את איבט, חברה ותיקה של סילבי גרטו.

לארוק הייתה נשואה לבמאי התיאטרון דומיניק דשאן ומנישואים אלה נולדה לה בת.

## קישורים חיצוניים

* 

* Michele Laroque

## הערות שוליים

קטגוריה:שחקניות קולנוע וטלוויזיה צרפתיות
קטגוריה:תסריטאיות קולנוע צרפתיות
קטגוריה:קומיקאים צרפתים
קטגוריה:צרפתים ממוצא רומני
קטגוריה:צרפתיות שנולדו ב-1960
קטגוריה:צרפתים שנולדו ב-1960
ברנדט שיראק

**ברנדט שיראק** (בצרפתית: **Bernadette Chirac**; נולדה ב-18 במאי 1933) היא פוליטיקאית צרפתייה ואלמנתו של נשיא צרפת ז'אק שיראק.

## ביוגרפיה
ברנדט נולדה בפריז למשפחה ממוצא אריסטוקרטי ולה אח ואחות, אביה נאסר בגרמניה עד סוף מלחמת העולם השנייה והיא ברחה עם אמה ללוט וגארון, לאחר חזרתו של אביה התיישבה המשפחה ברובע השישי של פריז.

ב-1950 החלה ללמוד במכון למדע המדינה פריז שם הכירה את בעלה ז'אק שיראק, לו הייתה נשואה מ-1956 ועד למותו ב-2019. לאחר נישואיה לא השלימה את התואר, לזוג נולדו שתי בנות.

ב-1971 החלה לשמש כחברת מועצה בעיירה סראן  שבאקיטן החדשה, ב-1977 התמנתה לעוזרת של ראש המועצה.

כאשר בעלה התמודד לנשיאות היא הייתה מעורבת רבות בקמפיין שלו, וב-1995 עם היבחרו לנשיאות החלה לשמש כגברת הראשונה של צרפת.

ב-2001 החלה לשמש כפטרונית של הארגון  העוסק בצדקה ואיסוף תרומות לילדים הנמצאים בבתי חולים ברחבי צרפת.

ב-2001 יצא הספר "ברנדט שיראק" שהתבסס על ראיונות מקיפים שנערכו עימה.

ב-2007 התמנתה לנשיאת קרן ז'ורז' פומפידו.

## קישורים חיצוניים

* 
* 
* 

## הערות שוליים

קטגוריה:בני זוג של נשיאי צרפת
קטגוריה:פוליטיקאיות צרפתיות
קטגוריה:בני זוג של ראשי עיריות
קטגוריה:בוגרי המכון למדע המדינה פריז
קטגוריה:צרפתיות שנולדו ב-1933
פרס דייטון לספרות שלום

**פרס דייטון לספרות שלום** (באנגלית: **Dayton Literary Peace Prize**; "פרס דייטון") הוא פרס המוענק מדי שנה. הפרס מוענק עבור היצירה אשר תורמת לקידום השלום. הפרס הראשון הוענק בשנת 2006. הפרס מוענק לסופר על יצירה שפורסמה במהלך שנת ההתמודדות ועל "מפעל חיים". היקף הפרס הוא 10,000 דולר.

## קטגוריות
* ספר עיון
* סיפורת
* מפעל חיים

## הזוכים בפרס

* 2007 - אלי ויזל 
* 2009 - ניקולאס כריסטוף 
* 2010 - דייב אגרס
* 2015 - גלוריה סטיינם
* 2016 - מרילין רובינסון 
* 2017 - ג'ון אירווינג 
* 2018 - הלה עליאן
* 2019 - גולנאז האשמזאדה בונדה
* 2020 - אליס הופמן, שאנל מילר
* 2021 - אלכסנדר סטאריט

## קישורים חיצוניים
* 

קטגוריה:פרסים ספרותיים
קטגוריה:פרסי ספרות אמריקאיים
*
ניקולאי קרסנוב

**ניקולאי קרסנוב** (ברוסית: **Николай Петрович Краснов**; 5 בדצמבר 1864, באזור מוסקבה - 8 בדצמבר 1939 בלגרד) היה אדריכל רוסי שבנה מספר בניינים באימפריה הרוסית וממלכת יוגוסלביה.

## ביוגרפיה
ניקולאי קרסנוב נולד בכפר בסביבת מוסקבה. בשנת 1876 הוא התחיל ללמוד אדריכלות בבית הספר לאמנות במוסקבה. במהלך הלימודים הוא קיבל מספר מדליות על הפרויקטים שעשה. בשנת 1885 הוא סיים את לימודיו.

בשנת 1887 ניקולאי קרסנוב קיבל מינוי של האדריכל הראשי של יאלטה, עיר נופש בחצי האי קרים. הוא כיהן בתפקיד זה במשך 12 שנים. בתקופה זו קרסנוב פעל רבות לפיתוח העיר כולל הרחבת טיילת, בניית גשרים והרחבת הנמל. המבנה המפורסם שנבנה באותה תקופה לפי תוכנית של ניקולאי קרסנוב הוא ארמון ליבדיה. פרויקט זה בוצע בהזמנת ניקולאי השני. בארמון זה נערכה ועידת יאלטה בשנת 1945. על עבודה זו קרסנוב קיבל מספר עיטורים ופרסים.

לאחר מהפכת אוקטובר, בשנת 1919 קרסנוב עם משפחתו עזב את רוסיה הסובייטית ומספר שנים התגורר במלטה. בשנת 1922 הוא עבר לבלגרד. בהיותו בבלגרד הוא תכנן מספר בנייני ממשל לרבות בניין משרד האוצר, בניין משרד החוץ ובניין ארכיון סרביה.

## קישורים חיצוניים

* תיאור עבודות של קרסנוב בחצי האי קרים

קטגוריה:אדריכלים רוסים
קטגוריה:מהגרים מרוסיה ליוגוסלביה
קטגוריה:רוסים שנולדו ב-1864
קטגוריה:רוסים שנפטרו ב-1939
מוטי ברשצקי

**מוטי ברשצקי** (נולד ב-6 בספטמבר 1996) הוא כדורגלן ישראלי המשחק בעמדת הקשר ההתקפי בהפועל רמת גן גבעתיים.

## קריירה
ברשצקי החל לשחק כדורגל במחלקת הנוער של הפועל רמת גן, וב-22 בנובמבר 2013 ערך את הופעת הבכורה שלו בקבוצה הבוגרת של המועדון, במשחק מול הפועל ירושלים בליגה הלאומית שהסתיים בתיקו 0–0. בעונת  הפך ברשצקי לשחקן הרכב בקבוצה, וב-15 בינואר 2016 הבקיע את שער הבכורה שלו בקריירה, בניצחון 2–0 על הפועל ירושלים. לזכותו של ברשצקי 14 הופעות במדי בנבחרת ישראל הצעירה, בהן כבש ארבעה שערים.

ב-23 בינואר 2017 חתם בהפועל תל אביב, וב-12 בפברואר ערך את הופעת הבכורה שלו בקבוצה בליגת העל בכדורגל, כשפתח בהרכב בניצחון 2–0 על מ.ס. אשדוד. ב-18 במרץ 2017 כבש צמד בניצחון 3–2 על עירוני קריית שמונה, ובתום עונת  ירד עם הקבוצה לליגה הלאומית. בעונת  כבש ברשצקי שישה שערים בליגה השנייה וסייע לקבוצה להעפיל בחזרה לליגת העל.

את עונת  פתח בהפועל תל אביב, אך ב-17 בספטמבר 2018 הושאל למכבי נתניה עד לסיום העונה. ב-22 באוקטובר 2018 כבש ברשצקי את שער הבכורה שלו במועדון, בניצחון 2–0 על מכבי חיפה. בסך הכל כבש ארבעה שערי ליגה בעונה זו, העפיל עם הקבוצה לפלייאוף העליון ולגמר גביע המדינה, במהלכו נכנס כמחליף וכבש בבעיטות ההכרעה, אך קבוצתו הפסידה את הגביע לבני יהודה תל אביב. בתום העונה חזר ברשצקי להפועל תל אביב, ובעונת  ערך 26 הופעות בליגת העל וכבש שני שערים, בנוסף לשער אחד בגביע הטוטו ושער אחד בגביע המדינה. ברשצקי העפיל עם הקבוצה לפלייאוף העליון ולחצי גמר הגביע, ובתום העונה שוחרר מהמועדון.

ב-28 ביולי 2020 חתם לשנתיים בבני סכנין.

ב-1 בפברואר 2022 חתם במ.ס. אשדוד וב-16 באוגוסט 2022 חתם במכבי פתח תקווה.

ב-13 בינואר 2024 חתם בבני יהודה תל אביב.

ב-7 בינואר 2025 חתם בהפועל רמת גן.

## חיים אישיים
מאז אפריל 2020, ברשצקי נמצא בזוגיות עם עינב בוקוביץ. השניים מתגוררים בכפר סבא.

במאי 2025 השניים התארסו.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל רמת גן
קטגוריה:כדורגלני הפועל תל אביב
קטגוריה:כדורגלני מכבי נתניה
קטגוריה:כדורגלני בני סכנין
קטגוריה:כדורגלני מועדון ספורט אשדוד
קטגוריה:כדורגלני מכבי פתח תקווה
קטגוריה:כדורגלני בני יהודה תל אביב
קטגוריה:גבעתיים: כדורגלנים
קטגוריה:בוגרי תיכון קלעי (גבעתיים)
קטגוריה:ישראלים שנולדו ב-1996
ונדרר W22

**ונדרר W22** (בגרמנית: **Wanderer W22**) היא מכונית סלון אשר יוצרה במספר תצורות, מתוצרת יצרנית הרכב הגרמנית **[[ונדרר]]**, חברת בת של **Auto Union AG**  אשר יוצרה בגרמניה בין השנים 1933–1938.

## דגמים
* "וודרר W22" - יוצרה בין השנים 1933–1935.
* "ונדרר W240" - יוצרה בין השנים 1935–1936.
* "וודרר W40" - יוצרה בין השנים 1936–1938.

### תצורות
* 4 דלתות - סלון (לימוזינה).
* 4 דלתות - סדאן.
* 2 דלתות - טורפדו .
* 2 דלתות - קבריולה.

## "וונדראר W22"
* יוצרו 5,355 יחידות.
* מנוע קדמי.
* מנוע בנזין 2.0 ליטר.
* מנוע קירור מים.
* סוג הנעה: הנעה אחורית.
* מערכת חשמל - 12 וולט.
* קיבולת מכל דלק - 54 ליטר.
* צמיגים: 5.25-17 אינץ'.
* קוטר סיבוב - 12 מטר.

## תמונות

קובץ: Wanderer W22 Limousine Horch Museum.jpg| "ונדרר W22" סלון (לימוזינה)
קובץ:Wanderer W22 (1) Travelarz.JPG | "וונדראר W22", בתצורת 2 דלתות
קובץ:Verkehrsmuseum Karlsruhe 06 Wanderer W22 - Flickr - KlausNahr.jpg | "וודרר W22"
קובץ:Porsche OF II (14353507356) (2).jpg | "וונדראר W22" בתצורת סלון
קובץ:Wanderer W22 1934 LSide PorscheM 9June2013 (14825990288).jpg | "ונדרר W22", שנת 1934 בתצורת סלון 
קובץ:Wanderer W22 1934 LSideRear PorscheM 9June2013 (15012235452).jpg | "ונדרר W22", שנת 1934 בתצורת סלון 
קובץ:Wanderer W 240, Bj. 1935 (2014-08-02 B bearb).JPG | "וונדראר W240", שנת 1935 
קובץ:Donetsk rm 33.jpg | "וונדראר W240"
קובץ:Wanderer W40 Cabriolet.JPG | "ונדרר W40" - קבריולט
קובץ: MHV Wanderer W22.jpg | "ונדרר W22" - קבריולט


## ראו גם
* וונדראר W21  
* וונדראר W24

## קישורים חיצוניים

* 
* 

## הערות שוליים

קטגוריה:מכוניות סלון
קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1933
קטגוריה:כלי רכב גרמניים
קטגוריה:רכבי Auto Union AG
אג'ה סצ'קין

**אג'ה סצ'קין** (בטורקית: **Ece Seçkin**; נולדה ב-12 בספטמבר 1991) היא זמרת טורקייה. זכתה להצלחה בינלאומית לאחר הוצאת הסינגל "Adeyyo", שהפך לאחד מהשירים הטורקיים המצליחים ביותר בכל הזמנים. הקליפ שיצא עבור השיר צבר למעלה מ-170 מיליון צפיות ביוטיוב, ובכך הפך לאחד מהקליפים הטורקיים הנצפים בהיסטוריה.

בשנת 2014, הוציאה את השיר "Hoşuna mı Gidiyor", שצבר למעלה מ-175 מיליון צפיות.

## ביוגרפיה
אג'ה סצ'קין נולדה ב-12 בספטמבר 1991, באיסטנבול שבטורקיה, ובשנת 2012, החלה את הקריירה המוזיקלית שלה. כמו כן, יודעת סצ'קין לנגן על פסנתר.

## קריירה
את סינגל הבכורה שלה "Bu Ne Yaa", הוציאה סצ'קין בשנת 2012. הקליפ של השיר צבר 20 מיליון צפיות, ונכלל בהמיני-אלבום הראשון שלה **', שיצא בסמוך לכך. לאחר מכן הוציאה את "Mahşer", ואת "Şok Oldum", שזכו להצלחה נאה בדומה לסינגל הראשון שלה. בשנת 2014, הוציאה את "Hoşuna Mı Gidiyor" שזכה להצלחה רבה כאשר צבר למעלה מ-175 מיליון צפיות.

בשנת 2015, הוציאה את מיני-אלבומה השני, Aman Aman. שיר הנושא מתוך האלבום "Aman Aman", זכה להצלחה רבה וצבר למעלה מ-100 מיליון צפיות. הסינגל השני מתוך האלבום "Follow Me", זכה להצלחה גם כן. לאחר ההצלחה לה זכתה סצ'קין בשנת 2015, היא הוציאה את מיני-אלבומה השלישי [[Zamanım Yok]], בשנת 2016. בסמוך לכך הוציאה את "Hoş Geldin Ayrılığa", שצבר 71 מיליון צפיות. ביולי 2016, הוציאה את "[[Adeyyo]]", שלימים הפך לשירה המצליח ביותר ולאחד מן השירים הטורקיים המצליחים בהיסטוריה, תוך שצבר למעלה מ-170 מיליון צפיות. בשנת 2017, הוציאה את "Olsun". באותה השנה הופיעה עם הזמרת-יוצרת הטורקייה [[אירם דריג'י]], בתוכנית טלוויזיה טורקית. ההופעה הפכה ל[[סרטון ויראלי|וויראלית]] וצברה למעלה מ-3 מיליון צפיות.

בשנת 2018, הקליטה מחדש את השיר "Vazgeçtim", עבור אלבום הלהיטים, [[Yıldız Tilbe'nin Yıldızlı Şarkıları, Vol. 1]]. הקליפ של השיר יצא כמה חודשים לאחר צאתו המקורית. בדצמבר 2018, הוציאה את "Kafalar Karışık" ביחד עם [[דריה אולו]]. בשנת 2019, הופיע [[להיט]]ה "[[Adeyyo]]" בסרט "[[המלאכיות של צ'רלי (סרט, 2019)|המלאכיות של צ'רלי]]".

== דיסקוגרפיה ==
=== מיני-אלבומים ===
* 2012: **'
* 2015: *[[Aman Aman]]*
* 2016: *[[Zamanım Yok]]*

## קישורים חיצוניים

* 

## הערות שוליים

קטגוריה:זמרות פופ טורקיות
קטגוריה:זמרות טורקיות
קטגוריה:זמרות-יוצרות טורקיות
קטגוריה:טורקיות שנולדו ב-1991
וילהלם ריכטר

**וילהלם ריכטר** (בגרמנית: **Wilhelm Richter**; 1892–1971) היה גנרל גרמני ששירת בוורמאכט במהלך מלחמת העולם השנייה. תפקידו הבולט ביותר היה בפיקוד על הדיוויזיה ה-716 במהלך הפלישה לנורמנדי ביוני 1944.

## ביוגרפיה
וילהלם ריכטר היה בנו של ראש עיריית הירשברג ופרנקפורט על האודר גאורג ריכטר (1853–1925). בשנת 1913, שנה לפני תחילת מלחמת העולם הראשונה, הוא התגייס לצבא הגרמני בגיל 21, והשתתף בקרבות מלחמת העולם הראשונה. אחרי תבוסת הקיסרות הגרמנית במלחמה בנובמבר 1918 הוא נשאר בצבא והמשיך את הקריירה הצבאית שלו ברייכסווהר.

בשנת 1937 מונה ריכטר למפקד רגימנט התותחנים ה-30 של הוורמאכט. הוא השתתף במערכה בפולין ב-1939 ובמערכה במערב ב-1940. ב-1941 הוא נלחם בחזית המזרחית נגד ברית המועצות. במרץ 1943 הוא מונה למפקד 716 בנורמנדי, שתפקידה היה להגן על חופי צרפת מפני תקיפה אמפיבית של בעלות הברית. הדיוויזיה של ריכטר הוצבה ממערב לבאייה, שם הוצבה חלק מהדיוויזיה ה-352 ממאי 1944, וממזרח לקן.

ב-6 ביוני 1944 הותקפה הדיוויזיה בפיקודו של ריכטר, על ידי הדיוויזיות הבריטיות שנחתו בחופי גולד, ג'ונו וסורד, כחלק מהפלישה לנורמנדי. הדיוויזיה ספגה אבדות כבדות, וב-10 ביולי הועברה לדרום צרפת, כחלק מהארמייה ה-19. בספטמבר 1944, לאחר המערכה בנורמנדי, איבד ריכטר את הפיקוד על הדיוויזיה ה-716, ובמקום זאת מונה למפקד דיוויזיית השדה של הלופטוואפה ה-14 בנורווגיה הכבושה, שם שהה עד סוף המלחמה בלי לראות עוד קרב.

הוא נפטר בשנת 1971 בגיל 79.

## הערות שוליים

קטגוריה:גנרלים בוורמאכט
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:המערכה בנורמנדי: אישים
קטגוריה:גרמנים שנולדו ב-1892
קטגוריה:גרמנים שנפטרו ב-1971
רונאלדו ואסקס

**רונאלדו ג'וניור ואסקס הראסמה** (בספרדית: **Ronaldo Junior Vásquez Herasme**; נולד ב-30 ביוני 1999) הוא כדורגלן מהרפובליקה הדומיניקנית המשחק בעמדת החלוץ בקבוצת סומגאיט.

## קריירה
ואסקס התחיל לשחק כדורגל בקבוצת הילדים של "לה מכה דל פוטבול" בארצו, ובגיל 14 הצטרף ל"FSB אסקולה סנטו דומינגו", קבוצה בת של ברצלונה ברפובליקה הדומיניקנית. בשנת  הצטרף לקבוצת הנוער של אתלטיקו פאנטוחה, ובשנת  עלה לקבוצת הבוגרים של המועדון, איתה זכה בגביע הקריביים 2018.

ב-22 במרץ 2018 ערך ואסקס את הופעת הבכורה שלו בנבחרת הרפובליקה הדומיניקנית, בניצחון 4–0 על , בו כבש את שני שערי הבכורה שלו בנבחרת.

במרץ 2019 הגיע ואסקס לישראל והחל להיבחן בהפועל תל אביב, וב-26 במאי 2019 חתם במועדון. ב-27 ביולי 2019 ערך את הופעת הבכורה שלו במועדון, כשנכנס כמחליף במשחק מול הפועל רעננה בגביע הטוטו. באוגוסט  שוחרר מהמועדון.

ב-2 באוקטובר 2020, ואסקס חתם באל אחידו.

ב-21 בפברואר 2021, ואסקס חזר לאתלטיקו פאנטוחה.

## קישורים חיצוניים

## הערות שוליים

קטגוריה:הרפובליקה הדומיניקנית: כדורגלנים
קטגוריה:הרפובליקה הדומיניקנית: חלוצי כדורגל
קטגוריה:כדורגלני הפועל תל אביב
קטגוריה:כדורגלני סומגאיט
קטגוריה:כדורגלנים זרים בישראל
קטגוריה:ספורטאים זרים בבוליביה
קטגוריה:ספורטאים זרים באזרבייג'ן
קטגוריה:כדורגלני גביע הזהב 2025
קטגוריה:אישים מהרפובליקה הדומיניקנית שנולדו ב-1999
עמית מרקוס

**עמית מרקוס** (נולדה ב-13 בפברואר 2005) היא שחקנית ישראלית.

## קריירה
בשנת 2015 השתתפה במחזה "חתולה על גג פח לוהט" בתיאטרון בית לסין.

ב-2016 החל שידור הסדרה "Oboy" בה השתתפה בתפקיד אורח בתור אורליאלי קקון, בתו של שלומי קקון. באותה שנה גילמה את נגה בסדרה "שוורץ".

ב-2018 החלה לגלם את הדמות של הדר בסדרה "לצבי יש בעיה", באותה שנה החלה לגלם את הדמות רומי גילמן (הקטנה) בסדרה "פוראבר".

ב-2019 גילמה בסדרה "אלישע" את לירון זכאי. בשנה זו החלה לגלם את הדמות "נמי" בסדרה "אמא מביכה".

ב-2020 שיחקה בהצצה לפסטיגל "Myפסטיגל" יחד עם שחר חסון.

בשנת 2021 גילמה את הדמות של ליבת בסדרה "לבד בבית".

בשנת 2023 גילמה את נוי בסדרה "מה הבעיה?".

## חיים אישיים
החלה לשחק בגיל 4 והשתתפה במספר רב של פרסומות לחברות שונות.

יש לה אח אחד בשם דן.

## פילמוגרפיה

### טלוויזיה

### תיאטרון

### אחרים

## קישורים חיצוניים

*ראיון עם עמית מרקוס
*
*

קטגוריה:שחקניות ילדות ישראליות
קטגוריה:שחקנים ילדים ישראלים
קטגוריה:שחקניות ישראליות
קטגוריה:שחקנים ישראלים
קטגוריה:ישראליות שנולדו ב-2005
קטגוריה:ישראלים שנולדו ב-2005
דוון

**דוון** (בהונגרית: **Dövény**) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית דוון קטנה משמעותית בשנים האחרונות, מ-329 תושבים בשנת 1990 עד 260 תושבים בשנת 201
2023 (ירידה של כ-22%).

בדוון חיו מעט יהודים.

## קישורים חיצוניים

* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
פלשניאראד

**פלשניאראד** (בהונגרית: **Felsőnyárád**) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית פלשניאראד קטנה משמעותית בשנים האחרונות, מ-1,120 תושבים בשנת 1990 עד 947 תושבים בשנת 2018 (ירידה של כ-15%).

בפלשניאראד חיו מעט יהודים ובמקום קיים בית קברות יהודי.

## קישורים חיצוניים

* 
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
ונדרר W21

**ונדרר W21** (בגרמנית: **Wanderer W21**) היא מכונית סלון מתוצרת יצרנית הרכב הגרמנית **[[ונדרר]]**, חברת בת של **Auto Union AG**  אשר יוצרה בגרמניה בין השנים 1933–1936.

## דגמים

* "וונדראר W21" - יוצרה בין השנים 1933–1934.
* "וונדראר W225" - יוצרה בשנת 1935.
* "וונדראר W35" - יוצרה בשנת 1936.

### תצורות
* סלון.
* קבריולה.

## "וונדראר W21"

* יוצרו 4,564 יחידות.
* 4 דלתות (דלתות קדמיות "דלתות התאבדות" - ציר פתיחת הדלת מנוגד לכיוון התנועה).
* מנוע קדמי.
* מנוע בנזין 1.7 ליטר.
* מנוע קירור מים.
* סוג הנעה: הנעה אחורית.
* מערכת חשמל - 12 וולט.
* קיבולת מכל דלק - 54 ליטר.
* צמיגים: 5.25-17 אינץ'.

## תמונות

קובץ:Wanderer W21 1934.JPG | "וונדראר W21", שנת 1934  
קובץ:1934 Wanderer W21.jpg | "וונדראר W21", שנת 1934  


## ראו גם
* וונדראר W22  
* וונדראר W24

## קישורים חיצוניים

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1933
קטגוריה:כלי רכב גרמניים
קטגוריה:רכבי Auto Union AG
כוכב לכת קשוח

**כוכב לכת קשוח** (באנגלית: **Hostile Planet**) היא סדרת טבע אמריקאית ששודרה בין 1 באפריל עד 6 במאי 2019 בערוץ נשיונל ג'יאוגרפיק. הסדרה בוימה על ידי הצלם המקסיקני גיירמו נבארו  ומקוריינת בידי ההרפתקן הבריטי בר גרילס והיא נעשתה בידי המפיקים של הסדרות המצליחות של ה-BBC: הכוכב הכחול ועולם מופלא 2. הסדרה עלתה לעונה אחת בת 6 פרקים שאורכם 47 דקות.

הסדרה מתארת את מאבקי בעלי החיים והיצורים השונים בשש סביבות שונות ואת המאבקים שלהן בעקבות שינויי האקלים, נגד טורפים או בין עצמם. כמו כן, היא מראה את הקשיים שנוצרים לאחרונה, בעיקר עקב ההתחממות הגלובלית לחיי בעלי החיים.

## פרקי הסדרה
* **[[הר]]ים** - בפרק זה מתוארים בעלי חיים השוכנים במרומי ההרים, בהם: ברנטה לבנת לחי שאפרוחיה נאלצים לקפוץ מגובה רב, בבונים זנובים מתחרים, צפיר קולדילרים וגדיו, עיטים זהובים נאבקים על נבלה ונמר שלג במסע ציד.
* **[[אוקיינוס]]ים** - בפרק מתוארים חיות ים, בהן: דובי ים מרחיקים עמלץ לבן מגוריהם, צבי ים צעירים בורחים מטורפיהם לים, מדוזות ענק, יצורי מצולות, אורקות ולווייתנים גדולי-סנפיר זוללים הרינגים, מתקפת כרישים סביב חופים, דגי שוניות ולווייתן כחול במסע לאזורי האכילה.
* **[[ערבה (גאוגרפיה)|ערבות]]** - בערבות חיים בעלי חיים המתואמים לתנאי שובע ורעב ממושכים, בהם: ביזונים נלחמים בשלג בזאבים, פילים אפריקנים נודדים בשעות היובש ובאזורי הצפה, ברדלסים טורפים גורי אנטילופות, עופות ממתינים ליד שרפה כדי ללכוד חרקים, מאבק של היפופוטמים, איילי צפון בנדידה ואריות טורפים צעירי פילים מותשים.
* **[[ג'ונגל]]ים** - ביערות הגשם מגוון בעלי חיים החיים בתנאים לחים. בין בעלי החיים: יגואר צד קיימנים, אורנגאוטנית צעירה מתכוננת לגשם, דולפיני נהרות במים, טפיר, פקארי ועוד צמחונים מגיעים לבריכת מינרלים ונשמרים מטורפים, מאבק בין מיני קוליבריים על צוף, פטריית הקורדיספס  הטורפת, טרסיוסיים ועטלפי פירות נמלטים מתנינים האורבים להם במים.
* **[[מדבר]]יות** - הסביבה הקשה מותירה רק בעלי חיים שלהם יכולת הישרדות גבוהה, בהם: זאב ערבי צד גדיי יעלים, צבועים ותנים צדים גורי דובי ים, לטאה שטוחת-אף ועכביש עקבות בנמיב, עקבי האריס בציד משותף, סוריקטות מבריחות קוברה, קנגורים אדומים שורדים במדבריות אוסטרליה, קרקל בציד של אורגיים ושועלי פנק יוצאים בחשכת הלילה.
* **[[קוטב|קטבים]]** - בקטבים תנאים קשים של קור קבוע והמסות נרחבות. רק מינים חזקים יכולים לשרוד. בין המינים שמוצגים: דובי קוטב מתרועעים בסתיו במפרץ הדסון ובהמשך נראים בציד של כלבי ים על הקרח, פינגווינים קיסריים השורדים יחדיו בחורף של אנטארקטיקה, זאבי קוטב צדים כבשי מושק, דובים הצדים גורי לבתנים, וכלב ים נמרי המשתעשע בטרפו - פינגווינים לבני אוזן.

## קישורים חיצוניים
* 

קטגוריה:תוכניות טלוויזיה בערוץ נשיונל ג'יאוגרפיק
קטגוריה:תוכניות טבע
קטגוריה:סדרות טלוויזיה אמריקאיות שעלו לשידור בשנת 2019
פרס זוסמן (יד ושם)

**פרס זוסמן** הוענק על פי צוואתו של היינריך זוסמן לאמנים העוסקים ביצירתם בנושא השואה. זוסמן נולד בווינה ובשנת 1938 ברח עם אשתו לצרפת וירד למחתרת. בתום מלחמת העולם השנייה שב לווינה ושם היה צייר מצליח ופרופסור באקדמיה לאמנות בווינה. הוא הסמיך את יד ושם להעניק מלגה מעזבונו לאמנים ישראלים שיצירתם עוסקת בשואה.

## זוכי הפרס

קרן זוסמן נוסדה בשנת 1989. הפרס הוענק על ידי יד ושם החל מ-1989, ומאז 2010 בערך אינו מוענק על ידי יד ושם. במקביל, מעניקה קרן זוסמן פרסים לאמנים אוסטריים, ומשנת 2015 החלה להעניק פרסים גם לאמנים מחוץ לאוסטריה.

## הערות שוליים

זוסמן (יד ושם)
קטגוריה:זיכרון השואה
זוסמן (יד ושם)
*
נורמן פאוול

**נורמן וילמנקלבר פאוול** (באנגלית: **Norman Wilmancalber Powell**; נולד ב-25 במאי 1993) הוא כדורסלן אמריקאי המשחק בקבוצת מיאמי היט מליגת ה-NBA, בעמדת הקלע.

## קריירת מכללות
פאוול נולד וגדל בסן פרנסיסקו שבקליפורניה, ובשנת 2011 החל ללמוד באוניברסיטת קליפורניה בלוס אנג'לס ("UCLA"). בעונתו השלישית בקבוצת הכדורסל של האוניברסיטה הפך לשחקן חמישייה קבוע וקלע 11.4 נקודות בממוצע למשחק עבור קבוצתו, אשר העפילה לשלב שמינית גמר טורניר אליפות המכללות לראשונה מאז 2008. בעונתו האחרונה ב-UCLA, 2014/2015, היה הקלע הבולט של הקבוצה עם ממוצע של 16.4 נקודות למשחק. בטורניר אליפות המכללות הוביל את הקבוצה, לצד קוון לוני, להופעה נוספת בשמינית הגמר, אך קבוצתו הפסידה מול אוניברסיטת גונזגה בתוצאה 62–74. בסיום העונה נבחר פאוול לחמישיית העונה של "מחוז Pac-12". ממוצעיו הכוללים לאורך קריירת המכללות הם 9.8 נקודות, 3.0 ריבאונדים ו-1.5 אסיסטים למשחק.

## קריירה מקצועית
### טורונטו ראפטורס
בדראפט ה-NBA 2015 נלקח פאוול בבחירה ה-46 על ידי מילווקי באקס, אך מיד הועבר בטרייד לטורונטו ראפטורס. לאורך עונת הרוקי שלו נשלח מספר פעמים לקבוצת הבת של הראפטורס מליגת הפיתוח, ראפטורס 905, וקלע במדיה 24.9 נקודות בממוצע למשחק. כשחקן טורונטו ראפטורס שותף ב-49 משחקים, קלע 5.6 נקודות למשחק וסייע לה לרשום את מאזן העונה הסדירה הטוב בתולדותיה, 56–26. במשחק האחרון של העונה הסדירה קבע פאוול שיא קריירה של 30 נקודות מול ברוקלין נטס. בפלייאוף 2016 העפילו הראפטורס לגמר האזור המזרחי, לראשונה בתולדות המועדון, בטרם הפסידו לקליבלנד קאבלירס (2–4).

באוקטובר 2017 חתם על הארכת חוזה בטורונטו, אשר נכנסה לתוקף בתחילת עונת , ל-4 עונות עבור כ-42 מיליון דולר.

בפלייאוף 2019 סייע לטורונטו להעפיל לגמר ה-NBA, לראשונה בתולדותיה, לאחר שגברה על מילווקי באקס (4–2) בסדרת גמר המזרח. לאורך הסדרה מול מילווקי היה פאוול הקלעי הרביעי של קבוצתו, עם ממוצע של 12.3 נקודות בממוצע למשחק. בסדרת הגמר גברה טורונטו על גולדן סטייט ווריורס, וזכתה באליפות ה-NBA הראשונה בתולדותיה.

בעונת  פרץ עם שיא קריירה של 16.0 נקודות בממוצע למשחק, כשחקן ספסל בטורונטו, וסייע לקבוצה להשיג את המאזן השני בטיבו באזור המזרחי. במשחק מול הווריורס ב-5 במרץ 2020, שיפר פאוול את שיאו האישי כשקלע 37 נקודות, בניצחון קבוצתו בתוצאה 121–113. בפלייאוף 2020 המשיך להציג יכולת טובה, עם 13.4 נקודות למשחק, אך הראפטורס הודחו כבר בסיבוב השני, על ידי בוסטון סלטיקס.

### פורטלנד טרייל בלייזרס
ב-25 במרץ 2021 הועבר פאוול בטרייד לפורטלנד טרייל בלייזרס. בתמורה קיבלו הראפטורס את רודני הוד ואת גארי טרנט הבן.

ב-6 באוגוסט 2021 חתם פאוול על הארכת חוזה ל-5 שנים בתמורה ל-90 מיליון דולר.

### לוס אנג'לס קליפרס
ב-4 בפברואר 2022 הועבר פאוול בטרייד ללוס אנג'לס קליפרס ביחד עם רוברט קובינגטון בתמורה לאריק בלדסו, קיון ג'ונסון, ג'סטיס וינסלו ובחירת דראפט בסיבוב השני.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת קליפורניה בלוס אנג'לס
קטגוריה:בחירות דראפט של מילווקי באקס
קטגוריה:כדורסלני טורונטו ראפטורס
קטגוריה:כדורסלני ראפטורס 905
קטגוריה:כדורסלני פורטלנד טרייל בלייזרס
קטגוריה:משתתפי משחק האולסטאר של ה-NBA
קטגוריה:אמריקאים ילידי קליפורניה
קטגוריה:סן פרנסיסקו: אישים
קטגוריה:אמריקאים שנולדו ב-1993
אנדראס, נסיך סקסוניה-קובורג-גותה

**אנדראס, נסיך סקסוניה-קובורג-גותה** (בגרמנית: **Andreas Prinz von Sachsen-Coburg und Gotha**; 21 במרץ 1943 – 3 באפריל 2025) היה ראש בית סקסה-קובורג-גותה מ-1998 ועד מותו. הוא היה נכדו של קרל אדוארד, דוכס סקסוניה-קובורג-גותה האחרון.

## ביוגרפיה
אנדראס נולד בשלוס קאסל ב-21 במרץ 1943, לפרידריך יוזיאס, נסיך סקסוניה-קובורג-גותה ולויקטוריה לואיזה, רוזנת זולמס-בארוט, בתם של הנס, רוזן זולמס-בארוט וקרולינה מתילדה, נסיכת שלזוויג-הולשטיין-זונדרבורג-גליקסבורג. הוריו התגרשו בשנת 1946, ובשנת 1949 הוא עבר לניו אורלינס, ארצות הברית, שם הוא בילה את ילדותו עם אמו ובעלה השני, ריצ'רד וויטן.

ב-6 במרץ 1954 הפך אנדראס לטוען כנסיך הכתר של הדוכסות, כאשר אביו הפך לראש הבית. מגיל 16 הוא ביקר באופן סדיר בגרמניה לקראת עתידו בתפקיד ראש הבית, וחזר אליה לצמיתות בשנת 1965. בין השנים 1966 ו-1968 הוא שירת ברגימנט הסיור המשוריין ה-6, שבסיסו היה באויטין, שלזוויג-הולשטיין. לאחר שעזב את הצבא הוא עסק בסחר עצים בהמבורג משנת 1969 עד 1971.

בשנת 1998 מת אביו, ואנדראס ירש את תאריו.
בשנת 2006 הנסיך אנדראס יצר את מסדר הענף הארנסטיני. הנסיך אנדראס הוא בן דוד ראשון של קרל השישה עשר גוסטב, מלך שוודיה, ואף היה הסנדק של בתו הצעירה של קרל גוסטב, מדלן, נסיכת שוודיה.

הנסיך אנדראס היה הבעלים של טירת קאלנברג בקובורג וטירת גריינבורג באוסטריה, והוא ניהל את אחוזות המשפחה הכוללות חוות, יערות, ונדל"ן.

## משפחתו
ב-31 ביולי 1971 התחתן אנדראס בהמבורג עם קארין דאבלשטיין, בתם של אדולף וילהלם מרטין דאבלשטיין ואירמה מריה מרגרטה קאלזן. הנישואין, אף על פי שלא היו שוויוניים, לא היו נישואים מורגנטיים, מאחר שאנדראס קיבל את אישורו של אביו לנישואים. לבני הזוג נולדו שלושה ילדים:
* סטפני, נסיכת סקסוניה-קובורג-גותה (נולדה ב-1972), התחתנה עם יאן שטאהל.
* הוברטוס, נסיך סקסוניה-קובורג-גותה (נולד ב-1975), התחתן עם קלי רונדסבדט.
* אלכסנדר, נסיך סקסוניה-קובורג-גותה (נולד ב-1977).

## אילן יוחסין

## קישורים חיצוניים

## הערות שוליים

קטגוריה:בית סקסה-קובורג-גותה
קטגוריה:נסיכים גרמנים
קטגוריה:גרמנים שנולדו ב-1943
קטגוריה:גרמנים שנפטרו ב-2025
הר גראוס

ממוזער|שמאל|האתר בחורף על רקע העיר ונקובר
**הר גראוס** (באנגלית: **Grouse Mountain**) הוא אתר סקי המצוי על הר בשם זה מעל הפרוור ונקובר הצפונית, ליד העיר ונקובר, שבמחוז קולומביה הבריטית במערב קנדה.

## על האתר
האתר הוקם בשנת 1926, והוא אתר הסקי המרכזי של העיר ונקובר.

ההגעה לאתר היא באמצעות קרון רכבל היכול להכיל כ-100 אנשים. בין החודשים מאי לאוקטובר ניתן גם להעפיל רגלית לאתר. אתר יציאת הקרון לאתר הוא בסמוך לאגם קפילנו, בקצה הכביש שלצידו מצוי הגשר התלוי המפורסם.
ממוזער|שמאל|האתר בקיץ, על רקע העיר ונקובר

### האתר בחורף
בחודשי החורף, בערך בין החודשים דצמבר למאי האתר משמש כאתר סקי, בעל מספר מסלולים, החל ממסלולים למתחילים (ישנו בית ספר ללימודי גלישה, הן סקי והן סנובורד), ועד מסלולים למקצוענים. האתר נשאר פתוח גם לאחר רדת החשיכה, ומשתמש בפרוז'קטורים בשביל להפיק תאורה הולמת.

### האתר בקיץ
ממוזער|שמאל|קרון מעט לפני החנייה באתר, על רקע אגם קפילנו
במהלך חודשי הקיץ הוא משמש כאתר תיירות בעל מספר אטרקציות דוגמת סיורים, הדרכות, הופעות ואומגה. 

מהאתר ניתן לצאת למספר טיולים, חלקם קצרים בקרבת האתר, וחלקם הם טרקים יותר ארוכים.
[ממוזער|שמאל|הופעת חרשי העץ ההומוריסטית ב[קיץ]]

### עין הרוח
ממוזער|שמאל|טורבינת עין הרוח
באתר ישנה טורבינת רוח המשמשת גם כמגדל תצפית, שאמורה לספק כרבע מתצרוכת האנרגיה של האתר. הטורבינה בולטת, וניתן להבחין בה מרחבי ונקובר.

## קישורים חיצוניים

*  

קטגוריה:אתרי סקי בקנדה
קטגוריה:ונקובר
יירי ולש

**יירי ולש** (בצ'כית: **Jiří Welsch**; נולד ב־27 בינואר 1980) הוא כדורסלן עבר צ'כי, אשר שיחק בין השנים 1997–2018.

## קריירה מקצועית
### תחילת הקריירה באירופה
ולש החל את קריירת הכדורסל שלו בקבוצת עיר הולדתו, JIP פרדוביצה, בשנת 1997. לאחר עונה אחת עבר לשחק בספרטה פראג, ובשנת 2000 חתם על חוזה באולימפיה ליובליאנה מליגת העל הסלובנית. בשתי עונותיו בליובליאנה זכה עם הקבוצה באליפות הליגה הסלובנית ובגביע הסלובני. בעונת  הוביל את קלעי קבוצתו ביורוליג עם ממוצע של 15.9 נקודות למשחק.

### המעבר ל־NBA
בדראפט ה-NBA 2002 נבחר ולש על ידי פילדלפיה 76' בבחירה ה־16, ומיד נשלח בטרייד לגולדן סטייט ווריורס בתמורה לשתי בחירות דראפט עתידיות. בעונתו היחידה בגולדן סטייט שותף ב־37 משחקים וקלע 1.6 נקודות בממוצע למשחק בלבד. בקיץ 2003 הועבר בטרייד לדאלאס מאבריקס, ומיד לאחר מכן בטרייד נוסף לבוסטון סלטיקס, במדיה שיחק במשך כעונה וחצי. בעונתו הראשונה בבוסטון פתח כשחקן החמישייה הפותחת החל מהמשחק ה-12 ועד לסיום העונה, ורשם שיאי קריירה ב־NBA של 9.2 נקודות, 3.7 ריבאונדים ו־2.3 אסיסטים בממוצע למשחק.

במהלך עונת  שלחו הסלטיקס את ולש לקליבלנד קאבלירס, במדיה שיחק עד לסיום העונה, ובעונת  שיחק עבור מילווקי באקס. ב־4 עונותיו ב־NBA השתתף ב־247 משחקים בסך הכול, ורשם ממוצעים כוללים של 6.1 נקודות, 2.4 ריבאונדים ו־1.5 אסיסטים למשחק.

### החזרה לאירופה
באוגוסט 2006 חזר ולש לשחק באירופה, כאשר חתם על חוזה באוניקאחה מאלגה מליגת העל הספרדית. בעונתו הראשונה במאלגה סייע לקבוצתו להעפיל לשלב פיינל פור היורוליג, לראשונה בתולדות המועדון. במשחק חצי הגמר הפסידה מאלגה מול צסק"א מוסקבה (50–62), ובמשחק על המקום השלישי גברה על טאו ויטוריה (76–74). לאורך העונה היה ולש הקלעי הרביעי של קבוצתו ביורוליג, עם ממוצע של 8.5 נקודות למשחק. בשלוש העונות הבאות קלע כ־8.1 נקודות למשחק, ובכולן הודחה מאלגה בשלב שמינית גמר היורוליג ("Top 16").

בעונת 2010/2011 עבר ולש לשחק באסטודיאנטס מדריד, ובעונתו היחידה בקבוצה הודחה אסטודיאנטס בשלב רבע גמר היורוקאפ. בעונת 2011/2012 שיחק עבור ספירו שרלרואה מליגת העל הבלגית, אשר השתתפה גם ביורוליג.

בשנת 2012 חזר לשחק בצ'כיה, כאשר הצטרף לקבוצת נימבורק. בכל 5 עונותיו בקבוצה זכה עמה באליפות ליגת העל הצ'כית, וב־3 מתוכן זכה גם בגביע הצ'כי (2013, 2014 ו־2017). בעונתו האחרונה בקריירה, 2017/2018, חזר ל־JIP פרדוביצה – הקבוצה בה החל את הקריירה.

## נבחרת צ'כיה
לאורך תקופתו כשחקן מקצועי השתתף במשחקי נבחרת צ'כיה בכל טורנירי אליפות אירופה שבהם הנבחרת השתתפה – בשנים 1999, 2007, 2013, 2015 ו־2017. הישג השיא של הנבחרת בתקופה זו היה באליפות אירופה 1999, בה סיימה צ'כיה במקום ה־12.

## קישורים חיצוניים

## הערות שוליים

קטגוריה:כדורסלנים צ'כים
קטגוריה:בחירות דראפט של פילדלפיה 76'
קטגוריה:כדורסלני אולימפיה ליובליאנה
קטגוריה:כדורסלני גולדן סטייט ווריורס
קטגוריה:כדורסלני בוסטון סלטיקס
קטגוריה:כדורסלני קליבלנד קאבלירס
קטגוריה:כדורסלני מילווקי באקס
קטגוריה:כדורסלני אוניקאחה מאלגה
קטגוריה:כדורסלני אסטודיאנטס מדריד
קטגוריה:כדורסלני ספירו שרלרואה
קטגוריה:כדורסלני נימבורק
קטגוריה:צ'כים שנולדו ב-1980
אורות (שיר)

"**אורות**" הוא שיר שכתב, הלחין וביצע אברהם טל. השיר יצא לאור בשנת 2010. נכון לספטמבר 2025, לשיר יש למעלה מ-14 מיליון צפיות ביוטיוב.

## רקע
השיר יצא לאור בשנת 2010, ונכלל באלבום הסולו השני של טל הנושא את שמו. את השיר עיבדו טל, דניאל קורן (עיבוד כלי מיתר) ויונתן דגן ששהה באותה עת מחוץ לישראל. לשיר הוקלטו שבע גרסאות רמיקס בהשתתפות "הקרטל", "התקווה 6", שלומי אברץ מ"מטבוחה פרוג'קט", "כוח ראסטה", אורי שוחט ושל אברהם טל בעצמו.

אברהם מספר כי השיר נכתב בעקבות תאונה שהיה עד לה ויום למחרת הוא כתב את השיר

על השיר סיפר אברהם טל: "השיר מדבר על שתי השניות האלה, שכל החיים חולפים אל מול העיניים. כל המקומות, הזיכרונות, הדרכים, כל התהיות וברגע כזה, כל התפל נעלם וברור מה חשוב ומה פחות. השיר מדבר על סוג של התעוררות, על אירוע משמעותי שקורה מתישהו לכל אחד בחייו, שאחריו ברור לו איך ולאן הוא ממשיך ועל מה הוא מסכים לוותר. ברגע כזה הכל מתבהר וערך החיים גובר על הכל".

השיר זכה בפרס אקו"ם לשיר השנה. בנוסף נבחר כשיר השנה של גלגלצ לשנת התש"ע (2010), והגיע למקום ה-12 במצעד הפזמונים העברי השנתי של רשת ג'. כמו כן, השיר הגיע למקום הרביעי במצעד העשור של מדיה פורסט בנוסף לשירו הנוסף של טל שהגיע למקום הראשון, ״מחוזקים לעולם״.

## מיקומי שיא

## את חסרה לי & אורות

**את חסרה לי** **& אורות** הוא סינגל המבוצע על ידי הזמרים הישראלים אברהם טל ועדן חסון. השיר יצא לאור ב-2 באוקטובר 2022, כגרסת "מאשאפ" משלבת "את חסרה לי" של חסון ו"אורות" של טל כחלק מפרויקט מיוחד של פסטיבל התמר.

### הגרסה "את חסרה לי & אורות"

## קישורים חיצוניים

## הערות שוליים

קטגוריה:סינגלים מ-2022
קטגוריה:שירי אברהם טל
קטגוריה:שירי עדן חסון
קטגוריה:דואטים
קטגוריה:שירים בעברית
קטגוריה:שירים על אור
קטגוריה:סינגלים בהוצאת הד ארצי
קטגוריה:סינגלים בהוצאת שרית הפקות
ספריית יאנובה

**ספריית יאנובה** (בליטאית: **Jonavos rajono savivaldybės viešoji biblioteka***)* היא ספרייה ציבורית ביאנובה, עיר במחוז קובנה שבליטא.

## אודות הספרייה

הספרייה הוקמה ב-1939, במהלך מלחמת העולם השנייה היא נסגרה והספרים בה הושמדו.

לאחר המלחמה הספרייה נפתחה מחדש, ובשנת 1950 החלה לשמש כספרייה המרכזית במחוז בו היא נמצאת.

ב-1952 הועתק מקומה של הספרייה למבנה בו היה בית מרקחת.

ב-1992 עברה למיקומה הנוכחי.

ב-2001 הוקם בה חדר קריאה ציבורי.

ב-2003 אופשרה הגישה למרשתת בספריה. באותה שנה הועבר קטלוג הספרייה לפורמט דיגיטלי.

## קישורים חיצוניים

* 
* קטלוג ספריית יאנובה

יאנובה
יאנובה
חוף הנסיכה אסטריד

**חוף הנסיכה אסטריד** (באנגלית: **Princess Astrid Coast**) הוא חוף ים המהווה חלק מחוף ארץ המלכה מוד שבאנטארקטיקה. 

לכל אורכו של החוף הוא גובל במדפי קרח.  

למול החוף מצויים ים לאזארב, וים ריסר-לארסן - המהווים חלק מהאוקיינוס הדרומי. 

קרחוני פנים היבשת (שחלקה בגובה 4 קילומטרים), מוחזקים במקומם על ידי רכסי הרי החוף. הקרחונים זורמים באוכפים ובעמקים שבין ההרים, לחוף הנסיכה אסטריד; בשל הרוחות העזות הזורמות בעמקים אלה, פני הקרח באזור החוף מחורצים.

## היסטוריה
### גילוי החוף
האזור התגלה על ידי קפטן ה. האלוורסן (H. Halvorsen) מהספינה סבילה (Sevilla) במרץ 1931 - צייד לווייתנים נורווגי.

### מקור השם
בשנת 1932 קרא האלוורסן לחוף על שמה של הנסיכה אסטריד מנורווגיה.

### תחנת מחקר
במרכז חוף הנסיכה אסטריד מצוי נווה המדבר שירמאכר, בו הייתה מצויה תחנת המחקר המדעית הסובייטית נאבולאזארווסקאיה (Novolazarevskaia) שהוקמה בשנת 1961.

## לקריאה נוספת
• Syed Ainul Hussain, Ajai Saxena, **[https://www.researchgate.net/publication/242110065_Distribution_and_status_of_Antarctic_seals_and_penguins_along_the_Princess_Astrid_Coast_East_Antarctica Distribution and status of Antarctic seals and penguins along the  Princess Astrid Coast, East Antarctica]**, Indian Journal of Marine Sciences Vol. 37(4), December 2008, pp. 455-461

## קישורים חיצוניים

* חוף הנסיכה אסטריד באתר הסקר הגאולוגי של ארצות הברית
* חוף הנסיכה אסטריד באתר הגאזט האנטארקטי של ממשלת אוסטרליה
* חוף הנסיכה אסטריד באתר הגאזט האנטארקטי המשווה SCAR של ממשלת אוסטרליה
* תצלום לוויין של חוף הנסיכה אסטריד באתר נאס"א
* מידע גאוגרפי על חוף הנסיכה אסטריד באתר נאס"א
* תחזית מזג אוויר עדכנית עבור חוף הנסיכה אסטריד

## הערות שוליים

*
קטגוריה:ים לאזארב
קטגוריה:ארץ המלכה מוד: חופים
אמרה קאראדומן

**אמרה קאראדומן** (בטורקית: **Emrah Karaduman**; נולד ב-4 בנובמבר 1987) הוא די ג'יי ומפיק מוזיקלי טורקי. זכה להצלחה בינלאומית לאחר הוצאת הסינגל "Cevapsız Çınlama", שיצא ביחד עם אליינה טילקי והפך לאחד מהשירים הטורקיים המצליחים ביותר בכל הזמנים.

הקליפ שיצא עבור "Cevapsız Çınlama" צבר למעלה מ-575 מיליון צפיות ביוטיוב, ובכך הפך לקליפ הטורקי הנצפה ביותר בכל הזמנים.

בשנת 2018, הוציא עם טילקי את הלהיט "Yalnız Çiçek", שהצליח לשחזר את הצלחת שירם הקודם.

## ביוגרפיה
אמרה קאראדומן נולד ב-4 בנובמבר 1987, בסמסון שבטורקיה, ובשנת 2009, החל את הקריירה המוזיקלית שלו. כמו כן, יודע קאראדומן לנגן על כלי הקשה.

## קריירה
בשנת 2014, לקח חלק בכתיבת ובהפקת הלהיט "Prenses", של הזמרת-יוצרת הבלגית-טורקייה הדיסה. את אלבום הבכורה שלו *Toz Duman*, הוציא בשנת 2015. האלבום זכה להצלחה נאה בטורקיה ובאותה השנה הוציא את השיר המצליח "Nerden Bilecekmiş" ביחד עם הזמרת-יוצרת אירם דריג'י. בשנת 2016, הוציא את שירו המצליח ביותר "Cevapsız Çınlama", ביחד עם הזמרת אליינה טילקי. הקליפ של השיר הפך לקליפ הטורקי הנצפה והמצליח ביותר בכל הזמנים.

בעקבות ההצלחה לה זכו השניים ביציאת השיר הראשון שלהם יחד, הוציא קאראדומן עם טילקי את השיר "Yalnız Çiçek", שזכה להצלחה בין-לאומית גם כן, כאשר צבר ביוטיוב למעלה מ-200 מיליון צפיות. השיר נכלל באלבום הלהיטים, *[[Yıldız Tilbe'nin Yıldızlı Şarkıları, Vol. 1]]*. מיד לאחר צאתו, הוציא עם טילקי את השיר "Dipsiz Kuyum", שצבר קרוב ל-200 מיליון צפיות גם כן. כמו כן, תיפקד השיר כסינגל מתוך אלבומו השני של קאראדומן שיצא כמה זמן לאחר מכן.

בשנת 2018, הוציא את אלבום האולפן השני שלו, *BombarDuman*. מתוך האלבום יצא שיר נוסף עם טילקי, "Sevmek Yok". באותה השנה הוציא ביחד עם דריה אולו את הלהיט "Sürgün Aşkımız" שכבש את פסגת מצעד השירים של טורקיה.

## דיסקוגרפיה
### אלבומי אולפן
* 2015: *Toz Duman*
*2018: *BombarDuman*

## קישורים חיצוניים

## הערות שוליים

קטגוריה:תקליטנים
קטגוריה:מפיקים מוזיקליים טורקים
קטגוריה:מוזיקאים טורקים
קטגוריה:טורקים שנולדו ב-1987
גדול-עין אינדו-פסיפי

**גדול-עין אינדו-פסיפי** (שם מדעי: *Megalops cyprinoides*) הוא מין של דג גרם מסדרת הטרפוניים וקרובו של המין גדול-עין אטלנטי. הוא מצוי לחופי האזור האינדו-פסיפי בין מזרח אפריקה וחצי האי ערב עד לדרום-מזרח אסיה, מזרח אוסטרליה, פולינזיה הצרפתית וצפונה עד יפן. לרוב הוא מצוי בימים הטרופיים.
## מאפיינים
אורך דג זה עולה לעיתים נדירות על מטר וקרוב יותר ל-50 ס"מ ומגיע למשקל 18 ק"ג. הוא בעל עיניים גדולות, זימים ועצמות לחיים ולסת בולטות ומוארכות, סנפירים רחבים לאורך הגוף וקשקשים כסופים עד ירוקים-בהירים והסנפירים אורים עד צהובים. דג זה יכול לחיות מעל 44 שנה והוא מתחיל את חייו כלרווה שקופה בדומה לצלופחים.

דג זה ידוע בכך שהוא יכול לחיות ולהתרבות הן במי הים והן במים מתוקים ובמים מליחים. הוא מצוי בין מנגרובים, ביצות, נהרות, אגמים ודלתאות וכן במימי הים והאוקיינוסים עד עומק 50 מטר ובעיקר בשוניות אלמוגים ולעיתים בין צמחי מים שונים.

גדול-העין הוא דג טורף בעל יכולת לא רגילה לנשום אוויר בעזרת שלפוחית האוויר שלו. הוא רודף אחרי דגים קטנים (בייחוד סרדינים), סרטנים, חסילונים ויצורי מים שונים וגם מצמחים. התזונה שלהם במים מתוקים דומה לזו שבים. דג זה איננו ניצוד בכמויות מסחריות אך לא ברור מה מצב השימור שלו בטבע.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גדולי עין
סקומברן מלכותי

**סקומברן מלכותי** (שם מדעי: *Scomberomorus cavalla*) הוא מין של דג ימי ממשפחת הקולייסיים המצוי לאורך מערב האוקיינוס האטלנטי וכן במפרץ מקסיקו.
## מאפיינים
דג זה הוא אחד מהגדולים שבמקרלים ומגיע לאורך של 60-70 ס"מ ולמשקל של 4-14 ק"ג אך יכול להגיע גם למשקל 45 ק"ג. הוא בעל סנפירים גבוהים ומחודדים לאורך גופו, סנפיר גבי דמוי-מפרש וזנב רחב העוזר לו להאיץ ברדיפה אחרי טרף במים. הראש צר ובעל לסתות חדות ושיניים שטוחות. צבע הדג כסוף-כחול ולעיתים גם בצבע זית עם סנפירים אפורים-צהובים והגב מפוספס בפסים אופקיים צרים בצבע תכלת.

הוא חי בלהקות קטנות הנודדות בימים שלחופי אמריקה האטלנטית בין קרוליינה הצפונית לחופי ברזיל בעומק של 12-45 מטר אם כי פרטים בוגרים נצפו עד לעומק 180 מטר. הוא מצוי בעיקר במים טרופיים וסובטרופיים. כמה אוכלוסיות נפוצות בפלורידה ונודדות דרומה בחורף. הם מתרבים לאורך חופי פלורידה ולעיתים בקרוליינה באזור אוגוסט והנקבות משריצות למים מעל 50,000 ביצים אותם מפרים הזכרים.

הסקומברן הוא דג טורף מהיר כמו קרוביו, דגי הטונה והוא צד מיני דגים אחרים כמו סרדיניים, עפייניים, צניניתיים, רצועניים, מסריים, גממיתיים ודיונונים.

זהו דג מאכל פופולרי הנידוג בכמויות בין קרוליינה לטקסס והוא בעל תכולת שומן גבוהה. מצב שימורו הוא ללא חשש.

ממוזער|ימין|סקומברן שנידוג

## ראו גם
*סקומברן סיני

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1829
קטגוריה:טקסונים שתוארו בידי ז'ורז' קיווייה
קטגוריה:קולייסיים
קטגוריה:מגה-פאונה של האוקיינוס האטלנטי
בל פאולי

**איזובל דורותי פאולי** (באנגלית: **Isobel Dorothy Powley**; נולדה ב-7 במרץ 1992) היא שחקנית יהודיה-אנגלייה.

## ביוגרפיה
פאולי נולדה בהאמרסמית' שבלונדון לשחקן הבריטי מארק פאולי ולמלהקת ג'ניס ג'פה. אמה היא יהודייה. פאולי למדה בבית הספר הולנד פארק.

## קריירה

### קולנוע וטלוויזיה
בשנים 2007 ו-2008 שיחקה פאולי בסדרה M.I. High לצדם של רייצ'ל פטלדוולה ומוסטפא חוסיין-אוגלו. היא ומוסטפא לא חזרו להופיע בעונות הבאות של הסדרה. בנוסף ל-"M.I. High" שיחקה פאולי בהפקות כגון "Murderland" (מ-2009), "דוריט הקטנה" (2008) ו-"The Bill" (מ-2008), ו-"The Whistleblowers" (מ-2007). ב-2013 הוכרז שפאולי הצטרפה לצוות שחקני הסדרה "בנידורם" של ITV לעונה השישית.

ב-2015 גילמה פאולי את דמותה של הנסיכה מרגרט בדרמה הקומית הביוגרפית "יציאה מלכותית" לצדם של שרה גאדון, אמילי ווטסון ורופרט אוורט. פאולי שיחקה בתפקיד ראשי בדמות מיני גצה בדרמה הקומית "יומנה של נערה מתבגרת" לצדם של קריסטן ויג ואלכסנדר סקארסגארד. הקרנת הבכורה של הייתה בניו יורק ובלוס אנג'לס ב-7 באוגוסט 2015. זמן קצר אחר כך כיכבה פאולי בסרט האינדי "קרי פילבי" בו החליפה בתפקיד את השחקנית היילי סטיינפלד.

ב-2016 כיכבה בתפקיד הראשי בדרמה הקומית "קרי פילבי"; הסרט התבסס על רומן בעל אותו שם מאת הסופרת האמריקני, קארן ליסנר.

ב-2017 כיכבה בדרמה התקופתית "מרי שלי" לצדה של השחקנית אל פנינג.

ב-2018 כיכבה פאולי לצדה של ליב טיילר בסרט האימה "חיית פרא", והופיעה בסרט דרמת הפשע "הילד הלבן ריק" לצדם של מתיו מקונוהיי וג'ניפר ג'ייסון לי. פאולי גילמה את הולי מורטן בדרמה "המודיע" של ערוץ BBC One בכיכובו של פאדי קונסידיין.

ב-2023 שיחקה פאולי בתפקיד ראשי בסדרת דיסני+, "אור קטן" בהפקת נשיונל ג'יאוגרפיק, לצידם של לייב שרייבר וג'ו קול. פאולי גילמה בסדרה את דמותה של מיפ חיס, האישה ההולנדית שהסתירה את משפחתה של אנה פרנק מפני הנאצים.

### תיאטרון
במרץ 2009 הופיעה פאולי בתפקיד מגי במחזה "Tusk Tusk" בתיאטרון רויאל קורט שבלונדון. ב-2011 שיחקה בתפקיד תומסינה בהפקה מחודשת בברודוויי של המחזה "ארקדיה" שהוצג בתיאטרון אתל ברימור. באוקטובר 2011 הופיעה שוב ברויאל קורט בתפקיד טילי במחזה "Jumpy", תפקיד אותו גילמה גם באוגוסט 2012 בתיאטרון הדוכס מיורק שבווסט אנד. במרץ 2018 שיחקה בתפקיד דון בהפקה מחודשת של המחזה "גיבור הלובי" מאת קנת' לונרגן בתיאטרון הייז לצדם של כריס אוונס, מייקל סרה ובריאן טיירי הנרי.

### חיים אישיים
משנת 2016 פאולי יוצאת עם השחקן דאגלס בות' אותו הכירה כשהשניים הופיעו יחד בסרט "מרי שלי".

## פילמוגרפיה
### קולנוע

### טלוויזיה

## תפקידים בתיאטרון

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה יהודיות בריטיות
קטגוריה:שחקני קולנוע וטלוויזיה יהודים בריטים
קטגוריה:שחקניות ילדות אנגליות
קטגוריה:זוכי פרס גות'הם: שחקנים
קטגוריה:אנגליות שנולדו ב-1992
קטגוריה:אנגלים שנולדו ב-1992
להרוג את איב

**להרוג את איב** (באנגלית: **Killing Eve**) היא סדרת טלוויזיה בריטית בת ארבע עונות מסוגת דרמה מותחן, שעלתה לשידור ב-8 באפריל 2018. הסדרה מבוססת על סדרת "הנובלות"  מאת לוק ג'נינגס. הסדרה הופקה עבור "BBC אמריקה", ונכתבה על ידי היוצרים פיבי וולר-ברידג', לוק ג'נינגס.

בשנת 2019 הוענק פרס פיבודי לסדרה. בנוסף, העונה הראשונה זכתה בפרס באפט"א לטלוויזיה "עבור סדרת הדרמה הטובה ביותר". השחקנית סנדרה או זכתה בשני פרסים על הופעתה בעונה הראשונה: פרס גלובוס הזהב עבור השחקנית הטובה ביותר - סדרות טלוויזיה דרמה, ובפרס בחירת המבקרים. ג'ודי קומר זכתה בפרס באפט"א לטלוויזיה לשחקנית הטובה ביותר.

בינואר 2020 הכריזה רשת "BBC אמריקה" שהסדרה תחודש לעונה רביעית שתעלה לשידור ב-2021, אולם הפקת העונה נדחתה עקב מגפת הקורונה. במרץ 2021 נמסר שהעונה הרביעית והאחרונה של הסדרה תשודר בשנת 2022, וצילומי שמונת פרקיה יתקיימו בקיץ, בממלכה המאוחדת וברחבי אירופה.

בישראל, הסדרה משודרת בערוץ HOT HBO, וב-yes וכן בערוץ הסטרימינג נטפליקס. 

## עלילה
איב פולסטרי, היא אישה מתוסכלת ומשועממת בעבודה המשרדית שלה כקצינת MI5. איב נאלצת לעצור ולמצוא את וילאנל אשר היא רוצחת מוכשרת ופסיכופתית אכזרית ובלתי צפויה בעליל. כאשר שתי הנשים נפגשות הן נהפכות לאובססיביות זו לזו.

## דמויות
### דמויות ראשיות
* **איב פולסטרי** (סנדרה או): סוכנת MI5 (המודיעין המקומי של בריטניה), אשר הופכת אובססיבית למתנקשת ידועה לשמצה והיא גויסה מחוץ לתקן של סוכנות הביון הזרה MI6.
* **וילאנל / אוקסנה אסטנקובה** (ג'ודי קומר): מתנקשת פסיכופתית, מיומנת אשר הופכת אובססיבית לאיב אשר עוקבת אחריה.
* **קרולין מרטנס** (פיונה שו): ראש מחלקת רוסיה ב-MI6.
* **פרנק הלטון** (דארן בויד) (עונה 1): המפקח של איב ב-MI5.
* **ביל פרגרב** (דייוויד הייג): חבר ה-MI5 של איב שמגיע איתה ל-MI6.
* **קונסטנטין וסילייב** (קים בודניה): המטפל והאחראי על וילאנל.
* **ניקו פולסטרי** (אוון מקדונל): בעלה הפולני של איב, מורה.
* **אלנה פלטון** (קירבי האוול-בפטיסט) (עונה 1): העוזרת של איב.
* **קני סטאוטון** (שון דילייני): האקר לשעבר שגויס על ידי ה-MI6.
* **הוגו** (אדוארד בלומל) (עונה 2): בוגר באוקספורד מצטיין, שעובד כחלק מהקבוצה של איב ב- MI6
* **ג'ס** (נינה סוסניה) (עונה 2): סוכנת MI6 שעובדת עם איב.
* **אהרון פיל** (הנרי לויד-יוז) (עונה 2): בנו של המנוח אליסטר פיל, הממונה על חברת פרדאי לאחר רצח אביו.
* **טטיאנה** (יבגניה דודינה) (עונה 3): אמא של אוקסנה.

## סקירה

## סדרת המשך
עם ההודעה על סיום הסדרה בשנת 2022 אחרי ארבע עונות, נמסר שחברת "BBC אמריקה" מפתחת כמה חלופות לסדרת ספין אוף. באפריל 2022 התפרסם שסדרת ספין אוף שתתמקד בעבר של **קרולין מרטנס** מצויה בתהליכי פיתוח.

## קישורים חיצוניים

* 

## הערות שוליים

קטגוריה:BBC: תוכניות וסדרות
קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות מתח בריטיות
קטגוריה:סדרות דרמה בריטיות
קטגוריה:זוכי אמי בפריים טיים: תוכניות: תסריט למיני סדרה או לסרט טלוויזיה
קטגוריה:זוכי פרס גות'הם: סדרות
קטגוריה:קהילת המודיעין הבריטית בתרבות ובאמנות
קטגוריה:תוכניות טלוויזיה שמתרחשות בפריז
קטגוריה:תוכניות טלוויזיה באנגלית